
Z A P I S N I K

7. (sedme) sjednice Vijeća Gradske četvrti Novi Zagreb - istok,

održane u ponedjeljak, 6. prosinca 2021.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi Vijeća Gradske četvrti Novi Zagreb - istok: Tonko Bogovac, Kristijan Cindrić, Branka Čižmešija, Olgica Gavrilović, Sandra Kapetanović Bitići, Svjetlana Lugar, Iskra Mandarić, Davor Matković, Matej Mišić, Ružica Palijan, Vjeran Šarić, Jadranka Šlipogor, Tihomir Vedriš, Andrej Vidatić, Milivoj Vrban i Alena Rosandić – Vujnović.
Nenazočni članovi Vijeća Gradske četvrti Novi Zagreb - istok: 
Zvonimir Rukavina, Marko Dvorski i Vanja Mojzeš.
OSTALI NAZOČNI:
· Mario Kralj, pomoćnik načelnika VI. Policijske postaje Zagreb

· Mia Pelc, građanka Dugava 
· Suzana Ječ, voditeljica Područnog odsjeka Novi Zagreb – istok
· Mateo Peša, viši stručni suradnik 

Sjednicu otvara Tonko Bogovac, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 16 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisniku 6. sjednice Vijeća Gradske četvrti Novi Zagreb - istok. 
Predsjednik obavještava Vijeće da je pristigla jedna primjedba na zapisnik i to od strane člana Vijeća Zvonimira Rukavine u kojoj navodi da je inicijativa za postavu socijalne klupe uz tržnicu Utrine pokrenuta na njegovu inicijativu. Traži da se navedeno uvrsti u zapisnik sa 6. sjednice.
Budući da više nema primjedbi na zapisnik, Vijeće Gradske četvrti Novi Zagreb – istok jednoglasno  (16 „za“) usvaja zapisnik s 6. sjednice vijeća.

USVAJANJE DNEVNOG REDA

Zatim otvara raspravu o prijedlogu dnevnog reda.

Nakon rasprave, članovi Vijeća jednoglasno (16 „za“) prihvaćaju dopunu dnevnog reda točkama: 
4. Zaključak o mjerama usporavanja prometa na Vatikanskoj cesti i postavljanju dodatne rasvjete, donosi se
5. Zaključak o platoima Kineski zid i Ulici sv. Mateja 49-85, donosi se
6. Zaključak o postavljanju nadstrešnica na autobusnim postajama školskog autobusa, donosi se
Nakon rasprave, Vijeće Gradske četvrti Novi Zagreb - istok jednoglasno (16 „za“) donosi sljedeći
DNEVNI RED

1. Izvješće VI. Policijske postaje Zagreb o stanju sigurnosti na području Gradske četvrti Novi Zagreb – istok

2. Zaključak o davanju mišljenja na Prijedlog proračuna Grada Zagreba za 2022. i projekcije za 2023.-2024., Prijedlog odluke o izvršavanju Proračuna Grada Zagreba za 2022., prijedlozi programa javnih potreba po djelatnostima, prijedlozi programa radova i prijedlozi programa financiranja udruga po područjima u 2022., donosi se
3. Zaključak o davanju mišljenja na Prijedlog izvješća o provedbi Programa zaštite zraka ozonskog sloja, ublažavanja klimatskih promjena i prilagodbe klimatskim promjenama u Gradu Zagrebu za razdoblje od 2016. do 2020., donosi se
4. Zaključak o mjerama usporavanja prometa na Vatikanskoj cesti i postavljanju dodatne rasvjete, donosi se
5. Zaključak o platoima Kineski zid i Ulici sv. Mateja 49-85, donosi se
6. Zaključak o postavljanju nadstrešnica na autobusnim postajama školskog autobusa, donosi se
7. Pitanja, prijedlozi i obavijesti

Ad 1. Izvješće VI. Policijske postaje Zagreb o stanju sigurnosti na području Gradske četvrti Novi Zagreb – istok
Izvjestitelj:  Mario Kralj, pomoćnik načelnika VI. Policijske postaje Zagreb

Gospodin Mario Kralj izvještava članove Vijeća o stanju kriminaliteta na području Gradske četvrti Novi Zagreb – istok te zaključuje da je postotak incidenata znatno manji u odnosu na 2020. godinu. Također, u razgovoru sa članovima Vijeća pojašnjava da je situacija sa migrantima u i oko Porina znatno povoljnija, a što se tiče pirotehnike naglašava da se isto najbolje rješava preventivnim mjerama.
Ad 2. Zaključak o davanju mišljenja na Prijedlog proračuna Grada Zagreba za 2022. i projekcije za 2023.-2024., Prijedlog odluke o izvršavanju Proračuna Grada Zagreba za 2022., prijedlozi programa javnih potreba po djelatnostima, prijedlozi programa radova i prijedlozi programa financiranja udruga po područjima u 2022., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te većinom glasova  (15 „za“ i 1 „protiv“) donijeli
	Z A K L J U Č A K

 o davanju mišljenja na Prijedlog proračuna Grada Zagreba za 2022. i projekcije 

za 2023.-2024., Prijedlog odluke o izvršavanju Proračuna Grada Zagreba za 2022., 

prijedlozi programa javnih potreba po djelatnostima, prijedlozi programa radova i 

prijedlozi programa financiranja udruga po područjima u 2022.

1. Vijeće Gradske četvrti Novi Zagreb – istok daje pozitivno mišljenje na Prijedlog proračuna Grada Zagreba za 2022. i projekcije za 2023.-2024., Prijedlog odluke o izvršavanju Proračuna Grada Zagreba za 2022., prijedlozi programa javnih potreba po djelatnostima, prijedlozi programa radova i prijedlozi programa financiranja udruga po područjima u 2022.
2. Ovaj će zaključak biti upućen Stručnoj službi gradonačelnika i Gradskom uredu za mjesnu samoupravu.




Ad 3. Zaključak o davanju mišljenja na Prijedlog izvješća o provedbi Programa zaštite zraka ozonskog sloja, ublažavanja klimatskih promjena i prilagodbe klimatskim promjenama u Gradu Zagrebu za razdoblje od 2016. do 2020., donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 16 „za“ ) donijeli

Z A K L J U Č A K

 o davanju mišljenja na Prijedlog izvješća o provedbi Programa zaštite zraka ozonskog sloja, ublažavanja klimatskih promjena i prilagodbe klimatskim promjenama 
u Gradu Zagrebu za razdoblje od 2016. do 2020.
1. Vijeće Gradske četvrti Novi Zagreb – istok daje negativno mišljenje na  Prijedlog  izvješća o provedbi Programa zaštite zraka ozonskog sloja, ublažavanja klimatskih promjena i prilagodbe klimatskim promjenama u Gradu Zagrebu za razdoblje od 2016. do 2020.
2. Ovaj će zaključak biti upućen  Stručnoj službi gradonačelnika i Gradskom uredu za mjesnu samoupravu.

Ad 4. Zaključak o mjerama usporavanja prometa na Vatikanskoj cesti i postavljanju dodatne rasvjete, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 16 „za“ ) donijeli

Z A K L J U Č A K

 o mjerama usporavanja prometa na Vatikanskoj cesti i postavljanju dodatne rasvjete
1. Vijeće gradske četvrti Novi Zagreb - istok upoznato je s prometnom nesrećom u koja se dogodila u četvrtak, 2. prosinca 2021. na loše osvijetljenom pješačkom prijelazu na Vatikanskoj cesti kod Dječjeg vrtića Travno.
2. Vijeće gradske četvrti Novi Zagreb - istok traži od Gradskog ureda za prostorno uređenje, izgradnju Grada, graditeljstvo, komunalne poslove i promet - Sektora za promet, provođenje mjera usporavanja prometa kod predmetnog pješačkog prijelaza u obliku pametnog semafora s radarskim očitavanjem brzine, običnog semafora, uspornika ili druge adekvatne mjere usporavanja prometa koju predloži Sektor za promet s ciljem smanjenja brzine automobila i vjerojatnosti nove prometne nesreće.
3. Vijeće gradske četvrti Novi Zagreb - istok traži postavljanje dodatnih rasvjetnih tijela na predmetnom pješačkom prijelazu s ciljem ostvarivanja bolje vidljivosti i povećanja sigurnosti u prometu.
4. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet i Sektoru za gradnju komunalne infrastrukture, održavanje javnoprometnih površina, javnih objekata i javne rasvjete.
Ad 5. Zaključak o platoima Kineski zid i Ulici sv. Mateja 49-85, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 16 „za“) donijeli

Z A K L J U Č A K

 o platoima Kineski zid i u Ulici sv. Mateja 49-85
1. Vijeće gradske četvrti Novi Zagreb - istok upoznato je sa stanjem platoa Kineski zid i platoa u Ulici sv. Mateja 49-85. Platoi su zapušteni, oronuli i predstavljaju opasnost za svoje korisnike koji nisu isključivo stanovnici okolnih stambenih zgrada već i građani iz šireg susjedstva koji platoe i popratnu infrastrukturu također koriste.
2. Vijeće gradske četvrti Novi Zagreb - istok svjesno je i činjenice da je Grad Zagreb poduzeo dio mjera kako bi se osigurala obnova platoa, ali zbog financijske situacije iste nije bilo moguće provesti u potpunosti.
3. Vijeće gradske četvrti Novi Zagreb - istok traži od Grada Zagreba osiguravanje financijskih sredstava za buduću obnovu platoa čim to bude moguće, kao i izradu jasnog hodograma oko provedbe svih budućih obnova platoa na području Grada, te moli za jasniju i direktniju komunikaciju s predstavnicima suvlasnika predmetnih platoa oko problematike obnove platoa.
4. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za mjesnu samoupravu. 
Ad 6. Zaključak o postavljanju nadstrešnica na autobusnim postajama školskog autobusa, donosi se
Izvjestitelj:  Tonko Bogovac.

Nakon rasprave, članovi Vijeća su glasovali te jednoglasno ( 16 „za“) donijeli

Z A K L J U Č A K

 o postavljanju nadstrešnica na autobusnim postajama školskog autobusa
1. Vijeće gradske četvrti Novi Zagreb - istok upoznato je s činjenicom da zbog štete nastale u potresu dio učenika OŠ Jure Kaštelana privremeno pohađa nastavu u osnovnoškolskim ustanovama na području Gradske četvrti Novi Zagreb – istok.
2. Zbog prijevoza učenika uspostavljena je privremena linija školskog autobusa te su uređena privremena stajališta/peroni u Ulici SR Njemačke, Katićevom prilazu i u Turininoj ulici preko puta Konzuma.
3. Vijeće gradske četvrti Novi Zagreb - istok traži postavljanje nadstrešnica na peronima na predmetnim lokacijama, kako bi se osigurali uvjeti za ugodniji boravak učenika na stajalištima.
4. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet i Sektoru za gradnju komunalne infrastrukture, održavanje javnoprometnih površina, javnih objekata i javne rasvjete.
Ad 11. Pitanja, prijedlozi i obavijesti

Član Vijeća Matej Mišić ističe nezakonito ručno napisane i postavljene table zabrane odlaganja glomaznog otpada od strane dijela vijećnika MO Utrine na javnu površinu. Konstatira da se time šalje loša poruka prema javnosti i traži da se istovremeno podrži zaključak mjesnog odbora da se na toj lokaciji postavi službeni znak zabrane nanošenja glomaznog otpada na predmetnoj lokaciji od strane Grada Zagreba te također da se istovremeno upozori vijećnike na neprimjereno ponašanje, a posebno iz razloga jer su to objavili na službenu Facebook stranicu Mjesnog odbora.
Članica Vijeća Olgica Gavrilović iznosi problematiku komunalnog otpada u Dugavama. Naime, sve stambene zgrade u Dugavama imaju prostorije predviđene za držanje kanti za otpad, međutim to nije slučaj već su iste postavljene na javnu površinu te dolazi do situacije kada građani iz obližnjih naselja izbacuju otpad u te iste kante. Njezin prijedlog je da se uputi dopis prema predstavnicima stanara stambenih ulaza te da se prostorije unutar zgrada prenamjene u njihovu prvobitnu funkciju za držanje kanti za otpada kako ne bi ubuduće dolazilo do ovakvih slučajeva. Također, postavlja pitanje kada će liftovi u novo obnovljenim pothodnicima biti u funkciji za korištenje.
Predsjednik Vijeća Tonko Bogovac pojašnjava da će uskoro stupiti na snagu nova odluka o načinu prikupljanja miješanog komunalnog otpada u čijem je prijedlogu da građani moraju osigurati ekskluzivno pravo nad svojim spremnicima za otpad jer će se vršiti naplata po volumenu koji Čistoća preuzme. Što se tiče funkcioniranja liftova u pothodnicima, ističe da je tehnički pregled izvršen u pothodniku između Utrina i Zapruđa te je dobivena informacija da će isti biti pušteni u rad najkasnije do Božića.
Član Vijeća Milivoj Vrban moli za intervenciju na objektu mjesne samouprave Jakuševec odnosno predlaže sanaciju terase zbog učestalog prokišnjavanja u sam objekt. 
Budući da nitko više ne traži riječ, predsjednik konstatira da je dnevni red iscrpljen i zaključuje 7. sjednicu Vijeća Gradske četvrti Novi Zagreb –istok.

Dovršeno u 20.40 sati.

Zapisnik izradio:

Mateo Peša
KLASA: 026-03/21-01/85
URBROJ: 251-06-11-9/001-21-02

Zagreb, 6. prosinca 2021.

Predsjednik

Vijeća Gradske četvrti

Novi Zagreb - istok   

         Tonko Bogovac

